熱血公民

熱血公民，係香港一個已經唔存在嘅修憲派政黨，喺2012年2月29號成立，自稱「非泛民主派、非香港本土派」，核心人物有鄭松泰、莊芷茵、王頴思、黃兆健同鄭錦滿。

佢哋主張「永續基本法」同「推動憲政改革」，開山鼻祖係黃洋達、陳秀慧兩公婆，佢哋亦創辦跨媒體平臺熱血時報。

2016年，佢哋同普羅政治學苑、香港復興會組成熱普城選舉聯盟，參選第6屆香港立法會選舉，結果只係憑鄭松泰贏得一個議席。2017年初，熱血公民同黃洋達嘅《熱血時報》分家。

2020年，熱血公民參與第7屆香港立法會選舉，大埔區議員黃兆健參選新界東選區、主席兼立法會議員鄭松泰喺新界西選區尋求議席連任，而黨員莊芷茵同鄭錦滿就喺香港島選區出選，熱血公民用「捍衞自由，保住香港，港人為大，自強不息」作為今次選舉嘅綱領，不過武肺第三波疫情爆發，佢哋卒之都冇參選。

熱血公民於2021年9月3號宣布解散，王頴思、黃兆健亦都喺同日成為香港民主派區議員辭職潮嘅犧牲品，亦令佢哋而家已經冇晒區議會議席。

尖沙咀六四集會
香港本土意識
香港本土派
激進民主派
香港自治運動——政治理念

香港政黨